పూర్భా మేదినిపూర్
పశ్చిమ బెంగాల్ రాష్ట్రంలోని 20 జిల్లాలలో పూర్భా మేదినిపూర్ (బెంగాలీ: পূর্ব মেদিনীপুর জেলা) ఒకటి. పశ్చిమ బెంగాల్ రాష్ట్రంలోని 3 ప్రధాన విభాగాలలో ఒకటైన బర్దావన్ విభాగంలో ఇది దక్షిణ సరిహద్దులో ఉంది. జిల్లా ప్రధానకేంద్రంగా తమ్లక్ పట్టణం ఉంది. 2002 జనవరి 1 న రూపొందించబడింది. మేదినిపూర్ జిల్లాను పూర్భా మేదినీపూర్ మరియు పశ్చిమ మేదినీపూర్ జిల్లాలుగా విభజించబడింది. జిల్లా ఆగ్నేయ సరిహద్దులో ఒడిషా రాష్ట్రం, దక్షిణ సరిహద్దులో బంగళాఖాతం, తూర్పు సరిహద్దులో హుగ్లీ నది మరియు దక్షిణ 24 పరగణాలు మరియు ఈశాన్య సరిహద్దులో హౌరా జిల్లా ఉన్నాయి. మునుపటి మెదినీపూర్ జిల్లాలో ఉపవిభాగాలైన తమ్లక్, కోంటై మరియు హల్దియా ప్రాంతాలు పూర్భా మేదినీపూర్ జిల్లా రూపొందించబడింది.
మేదినీపూర్ జిల్లాలోని కోంటై ఉపవిభాగం నుండి ఎగ్రా ఉపవిభాగం రూపొందించబడింది. 2011లో ప్రభుత్వం ఈ జిల్లాకు తామ్రలిప్తా అని నామాంతరం చేయాలని ప్రతిపాదించింది. జిల్లాకు కేంద్రంగా ఉన్న తామ్రలిప్త పురాతనకాలంలో నౌకాశ్రయ పట్టణం ఉంది. బ్రిటిష్ ప్రభుత్వ కాలంలో పూర్భా మేదినీపూర్ ఈ జిల్లా పలు రాజకీయ ఉద్యమాలకు సాక్షిగా నిలిచింది. తమ్లక్ వద్ద క్విట్ ఇండియా ఉద్యమం చేసిన కాలంలో ఇక్కడ " తాంరలిప్తా జాతీయ సర్కార్ " పేరిట ప్రత్యామ్నాయ ప్రభుత్వం ఏర్పాటు చేయబడింది.2007లో పూర్భా మెదీనాపూర్ " నందిగ్రాం హింసాత్మక " సంఘటనలకు సాక్షిగా నిలిచింది.
ప్రధాన నగరాలు మరియు పట్టణాలు ఉన్నాయి: పంస్కురా, తమ్లక్, నందకుమార్ (కమ్యూనిటీ డెవలప్మెంట్ బ్లాక్), కాంటై, ఈగ్రా, హల్దియా, మెచేడా, మహిశదళ్, కాజల్ఘర్, డిఘ, మందర్మని, ఖెజూరి, రాంనగర్ (వెస్ట్ బెంగాల్), పతష్పుర్, భగబంపూర్, మంగ్లమారో, చాందీపూర్ (ఒడిషా), కోలఘాట్, దేషోప్రాన్, పానీపరు, మరియు డెలియుహత్.
2011 గణాంకాలను అనుసరించి పచాయితీ రాజ్ మంత్రిత్వశాఖ భారతదేశ జిల్లాలు (640) లో వెనుకబడిన 250 జిల్లాలలో పూర్బా మేదినీపూర్ జిల్లా ఒకటి అని గుర్తించింది. బ్యాక్‌వర్డ్ రీజన్ గ్రాంటు ఫండు నుండి నిధులను అందుకుంటున్న పశ్చిమ బెంగాల్ రాష్ట్రజిల్లాలలో ఈ జిల్లా ఒకటి..
పురాపాలకాలు కాకుండా ఒక్కో ఉపవిభాగంలో కమ్యూనిటీ డెవెలెప్మెంటు బ్లాకులు ఉన్నాయి. ఇవి గ్రామీణ ప్రంతాలు మరియు పట్టణాలుగా విభజించబడి ఉన్నాయి. జిల్లాలో మొత్తంగా 10 నగరప్రాంతాలు, 5 పురపాలకాలు మరియు 5 పట్టణాలు ఉన్నాయి. Panskura municipality was established in 2001.2011 గణాంకాలను అనుసరించి జిల్లా అక్షరాస్యత 87.66%.2001 (80.20%) ఇది అధికం. జిల్లాలో పురుషుల అక్షరాస్యత 89.1% మరియు స్త్రీల అక్షరాస్యత 70.7%.
పశ్చిమ బెంగాల్ రాష్ట్రంలో అక్షరాస్యతలో ఈ జిల్లా ప్రథమస్థానంలో ఉంది. పూర్భా మేదినిపూర్ జిల్లా సముద్రతీరంలో హుగ్లీనదీ సముద్రసంగమ ప్రదేశం మరియు సుబర్నరేఖా నదీ సముద్రసంగమ ప్రదేశం ఉన్నాయి. వైవిధ్యమైన సముద్రతీర భూభాగాలు, సీజనల్ వైవిధ్యం మరియు సంప్రదాయ వైవిధ్యం సముద్రతీరాలలో మరియు గ్రామీణ ప్రాంతాలలో ఈ జిల్లకు పుష్కలమైన ప్రార్యాటకరంగ అభివృద్ధికి సహకరిస్తూ ఉన్నాయి. 2002లో పురపాలకంగా రూపొందించబడిన పన్శుక్ర మెదినాపూర్ జిల్లాలో ఉన్న ప్రధాన వ్యాపారకూడళ్ళలో ఒకటిగా ఉంది. వ్యవసాయ దారులు ఇక్కడి నుండి పూలను దేశంలోని ఇతర ప్రాంతాలకు మరియు ఐరోపా, యు.ఎస్.ఎ, దుబాయ్, సింగపూర్, మలేషియా మొదలైన దేశాలకు ఎగుమయిచేయబడుతున్నాయి. రైల్వే స్టేషను సమీపంలో ఉన్న కూరగాయలకు మార్కెట్‌లో ఉదయం 7 నుండి రాత్రి 10 గంటల వరకు దినసరి లక్షల మంది ప్రజలు వచ్చిపోతుంటారు. జిల్లాలో రద్దీగా ఉండే రైల్వే స్టేషనులలో ఇది ఒకటి. ఇక్కడి నుండి దిగ మరియు హల్దియాలకు నేరుగా చేరుకోవచ్చు. కంసబతి నదీతీరాలు చక్కని పర్యాటక కేంద్రగా ప్రసిద్ధిచెందింది.
తమ్లక్ నుండి 16 కి.మీ దూరంలో మహిషదల్ ఉంది. ఇక్కడ " మహిషదల్ రాజ్బరి మరియు మ్యూజియం ఉన్నాయి. దీనికి ఆనుకుని .ఉన్న పార్కులో బోటింగ్ సౌకర్యం ఉంది. ఇక్కడికి 8 కి.మీ దూరంలో జియోంఖ్హాలి ఉంది. ఇక్కడ ఉన్న త్రివేణి సంగమం చక్కని విహారప్రదేశంగా భాసిల్లుతుంది.
తూర్పు మదీనాపూర్ జిల్లాలో సముద్రతీరంలో దిషు రిసార్టులు పర్యాటకులను ఆకర్స్జిస్తుంటాయి. ఇవి పశ్చిమబెంగాల్ రాష్ట్రంలో చాలా ప్రసిద్ధిచెంది ఉన్నాయి. 
ప్రతిసంవత్సరం ఇక్కడికి వేలాది పర్యాటకులు వస్తుంటారు.
బెంగాల్ సముద్రతీరంలో ఉన్న మందర్మని సముద్రతీరం దిఘ - కొంటై రహదారికి కొన్ని కి.మీ దూరంలో ఉంది. ఇక్కడ ఒక చిన్న చేపల రేవు ఉంది. ఇది అభివృద్ధి చెందుతున్న సముద్రతీరాలలో ఒకటిగా ఉంది.
తూర్పు మెదినాపూర్ జిల్లాలోని పురపాలకాలలో హల్దియా ఒకటి. కొలకత్తా నగరానికి నైరుతీ దిశలో దాదాపు 50కి.మీ దూరంలో హుగ్లీ నదిముఖద్వారంలో ఉన్న హల్దియా గంగానది మైదానాలలో ఒకటిగా ఉంది. ఇది కొలకత్తా ప్రధాన వాణిజ్య నౌకాతీరంగా ఉంది. ఇక్కడి నుండి కార్గో నౌకలు ప్రయాణిస్తుంటాయి.